6 መጋቢት 2019 ዝተመሓየሸ 2 ታሕሳስ 2019 ምንጪ ስእሊ, Getty Images ቅድሚ ሕዚ ኣብ 2016 ኣቆፃፅራ ኣውሮጳውያን ብመሰረት ዝተኻየደ መፅናዕቲ 1.24 ሚእታዊት ዝነበረ ዝርገሐ ኤችኣይ ቪ ኤድስ ኣብ ትግራይ፡ ኣብዚ ሕዚ እዋን ከም ዝወሰኸ መፅናዕትታት ይሕብሩ። ኢንስቲትዩት ጥዕና ሕብረተሰብ ኢትዮጵያ ዘካየዶ ሓድሽ መፅናዕቲ፡ ዝርገሐ እቲ ቫይረስ ኣብ ትግራይ 1.3 ሚእታዊት ከም ዝበፅሐ ይሕብር። ኣብ ቢሮ ሓለዋ ጥዕና ትግራይ ኣውራ ከይዲ ስራሕ ኩለመዳያዊ ምክልኻልን ምቁፅፃርን ኤችኣይቪ ኤድስ ኣይተ ፍስሃ ብርሃነ፡ ኣመራርሓ ብዝሰርሖ ነገር ምዕጋቡ፣ እቲ ሕዚ ዘሎ መንእሰይ ወለዶ ኣብ ኤችኣይቪ ዘለዎ ኣፍልጦ ትሑት ምዃኑ፣ ንኤችኣይቪ ዘቃልዑ ቦታታት ማለት'ውን እንዳ መስተ፣ ተጠቀምቲ ጫትን ዕጸ ፋርስንን ምብርኻቶም እቲ ለበዳ ንክላባዕ ምኽንያት ኮይኑ እዩ ኢሎም። ብርክት ዝበሉ መናእሰይ ክንቀሳቐስሉ ዝኽእሉ ኮሪደራት ልምዓትን ሜጋ ፕሮጀክትታት ምህላዎምን፡ ብርክት ዝበለ መናእሰይ ንስራሕ ኢሉ ናብቶም ከባብታት ምንቅስቓሶምን፡ ለበዳ ኤችኣይቪ ኤድስ ንክውስኽ ጠንቂ ከምዝኾነ ይገልፁ። ቅድሚ ሕዚ ዝነበሩ ውዳበታት ኤችኣይቪ ኤድስ ከም ቀደም ኣብ ስራሕ ዘይምህላዎም እውን ካልእ ተወሳኺ ምኽንያት እዩ ይብሉ እቶም ሓላፊ። "ናይ ቤት-ምኽርን ቦርድን ኣወዳድባ፡ ኣብ ክልተ ዘሙን ሓደ ግዘ ማሕበረሰብ በብከባብኡ ዛዕባ ኤችኣይ ቪ ኤድስ ኣጀንዳ ይገብሮ ነይሩ እዩ፤ እዚኦም ምትራፎም ግን ለበዳ እቲ ሕማም ንክውስኽ ምኽንያት ኮይኑ" ከም ቅድሚ ሕዚ ብኤችኣይቪ ዝመውት ሰብ እናነከየ ምምፅኡ፣ ሰባት ብኣተሓሳስባ ደረጃ ኤችኣይቪ፡ ከም ካልኦት ሕማማት መድሓኒት እናወሰድካ ምንባር ይከኣል እዩ ዝብል ኣተሓሳስባ ኣብ መንእሰይ ወለዶን ኣብቲ ማሕበረሰብን ምህላዉ ድማ፡ ካልኦት ተወሰኽቲ ቀንዲ ምኽንያታት እዮም። እቲ ቢሮ ካብዚ ሓድሽ ዓመት ጀሚሩ፡ እቶም ቅድሚ ሕዚ ዝነበሩ ኣወዳድበታት ኣብ ስራሕ ስለ ዘይነበሩ እዩ ተባሂሉ። ስለዚ እቲ ቅድሚ ሕዚ ዝነበረ ኣወዳድባ ከም ብሓድሽ ክጣየሽን ናብ ስራሕ ክኣቱን፤፤ ነቲ ነዚ ሕማም ተቓላዓይ ኣብ ዝኾነ ሓድሽ ወለዶ'ውን መንእሰይ ተኮር ዝኾነ ስራሕቲ ይስራሕ ኢሎም። ርድኢት መናእሰይ እንታይ ይመስል?
